钦定古今图书集成/历象汇编/岁功典/第078卷 > 惜秋华〈重九〉 前人
## 钦定古今图书集成/历象汇编/岁功典/第078卷 > 惜秋华〈重九〉 前人

细响残蛩，傍灯前、似说，深秋怀抱。怕上翠微，伤心乱
烟残照。西湖镜掩尘沙，翳晓影、秦鬟云扰。新鸿，唤凄
凉，渐入，红萸乌帽。　江上故人老。视东篱秀色，依然
娟好。晚梦趁、邻杵断，乍将愁到。秋娘泪湿黄昏，又满
城、雨轻风小。闲了。看芙蓉、画船多少。